# Ofiüc (astrologia)

Segons alguns astròlegs, Ofiüc (⛎), també conegut com el serpentari o el portador de la serp (del grec Ὀφιοῦχος, Ophioukhos), és un tretzè signe zodiacal.
La idea d'Ofiüc com a signe astrològic va ser presentada el 1970 per Steven Schmidtt i després represa el 1995 per Walter Berg, qui s'atribueix la fundació del zodíac de tretze signes, un sistema astrològic inspirat en el zodíac sideral.
La notícia de la incorporació oficial d'un tretzè signe a la roda del zodíac tropical ha circulat d'ençà del 2011 per diferents mitjans de comunicació i és considerada com una falsa alarma.

## Context
### Astrologia occidental

Els signes del zodíac (del grec zōidiakòs kýklos, "roda o cicle dels animals") són dotze divisions de trenta graus de l'eclíptica per la qual cosa no corresponen ni han de ser confosos amb els aplecs de cossos celestes que són les constel·lacions. No obstant això, si bé els signes del zodíac s'associen a constel·lacions, l'astrologia occidental es basa en els moviments de les planetes en el sistema solar en les 12 divisions de l'eclíptica creades a partir del punt d'Àries (o Vernal) com a marcador celeste de l'equinocci de març. En aquest esguard, les dotze divisions comencen i acaben en el punt d'Àries. Així, les dates en les quals el sol està dins dels límits d'una constel·lació astronòmica no corresponen a les dates en les quals està dins dels límits d'un signe astrològic.
Aquest ordenament va ser realitzat a Mesopotàmia durant l'imperi caldeu, al voltant del 500 aC, quan s'afegí al zodíac d'aquest llavors (creat segles abans i compost per vuit signes) quatre nous signes, dits avui els cardinals: Àries, Càncer, Lliura i Capricorn, configurant d'aquesta manera les 12 divisions en parts iguals de la roda dels animals sobre la base dels punts cardinals del Sol que determinen el començ de les estacions; això és, els moments que corresponien als equinoccis (Àries i Lliura) i solsticis (Càncer i Capricorn) en l'hemisferi nord.
Avui dia, a causa de la precessió dels equinoccios, quan el Sol passa de l'hemisferi sud celeste a l'hemisferi nord (equinocci de març), el punt d'Àries en l'eclíptica no se situa al començament de la constel·lació d'Àries sinó sobre la constel·lació dels Peixos.

### Astronomia

La constel·lació d'Ofiüc és una de les 48 constel·lacions antigues reconegudes pels grecs al voltant del segle V a.C, els quals van heretar aquest coneixement dels caldeus. Els grecs van ser els qui van associar Ofiüc a Esculapi, tractant la constel·lació com una representació en el cel de la deïtat de la medicina i la guarició.
La Unió Astronòmica Internacional va aprovar la posició i límits moderns d'Ofiüc en la seva tercera reunió de 1928, publicada el 1930.
La major part de la constel·lació se situa al nord de l'eclíptica. La part sud de la constel·lació (que corresponen als peus del portador) —que parteix de η Ophiuchi (o Sabik) fins a Theta Ophiuchi— creua l'eclíptica, entre les constel·lacions del Sagitari (a l'oest) i la de l'Escorpió (a l'est).

## Ofiüc com a signe astrològic

La idea d'Ofiüc com un tretzè signe zodiacal va sorgir el 1970 quan Steven Schmidt va argumentar en el seu llibre Astrology 14: How to Cast and Interpret It sobre l'existència de catorze signes zodiacals. Basant-se en el trànsit del Sol en les constel·lacions de l'eclíptica, va postular la idea d'afegir dos nous signes astrològics als dotze de l'astrologia occidental: Ofiüc (del 6 al 31 de desembre) i Cetus (de 12 de maig al 6 de juny).
Prop de dues dècades després, la idea va ser represa el 1995 per l'astròleg britànnic Walter Berg quan va publicar el seu llibre The 13 Signs of the Zodiac. Berg s'atribueix la fundació del zodíac de tretze signes com a part d'una astrologia sideral.
El 2011 l'astrònom Parke Kunkle de la Societat del Planetari de Minnesota (MPS, sigles en anglès) va comentar en una entrevista al Star Tribune que el Sol transita al llarg de tretze constel·lacions. Va indicar dates per al trànsit del Sol sobre les tretze constel·lacions de l'eclíptica i va incloure Ofiüc en el període que va del 30 de novembre fins al 17 de desembre. La notícia va causar enrenou en alguns sectors puix que diversos mitjans van mal interpretar i van propagar la notícia que un astrònom recomanava als astròlegs d'incloure un tretzè signe en les seves interpretacions astrològiques.
El 2016 i 2020 la notícia d'Ofiüc com a nou signe astrològic novament va atreure l'atenció de mitjans en diferents parts del món. El 2020 la designació del nou signe es va atribuir a l'Administració Nacional d'Aeronàutica i l'Espai (NASA) dels Estats Units. El 16 de juliol de 2020 la NASA es va pronunciar sobre aquest tema: «No, no hem canviat el zodíac. Quan els babilonis van inventar les constel·lacions [signes del zodíac] fa 3000 anys, van optar per ometre un tretzè signe».

### Zodíac de 13 signes de Walter Berg

Segons Walter Berg, en el zodíac sideral de tretze signes basat en el trànsit del Sol sobre les constel·lacions de l'eclíptica, la constel·lació de l'Ofiüc comença el 29 o 30 de novembre i acaba el 17 de desembre. Segons Berg, els signes astrològics restarien de la següent manera:
* Àries - del 19 d'abril al 13 de maig
* Taure - del 14 de maig al 19 de juny
* Bessons - del 20 de juny al 20 de juliol
* Càncer - del 21 de juliol al 9 d'agost
* Lleó - del 10 d'agost al 15 de setembre
* Verge - del 16 de setembre al 30 d'octubre
* Balança - del 31 d'octubre al 22 de novembre
* Escorpió - del 23 al 29 de novembre
* Ofiüc - del 30 de novembre al 16 de desembre
* Sagitari - del 17 de desembre al 18 de gener
* Capricorn - del 19 de gener al 15 de febrer
* Aquari - 16 de febrer a l'11 de març
* Peixos - del 12 de març al 18 d'abril

## Notes

* ↑ A l'astrologia, el Sol i la Luna es designen com a 'lluminàries' i s'assumeixen com a 'planetes'.
* ↑ El Punt Àries no és un punt fix a l'espai: es mou al llarg de l'eclíptica a una velocitat d'aproximadament un grau cada setanta anys. Al voltant del 2600 dC C. estarà sobre la constel·lació d'Aquari.

## Referències

* ↑ Varela, Carmen del Puerto «Ofiuco, el ‘signo’ del zodiaco que descoloca a los astrólogos» (en castellà). , 21-03-2016 [Consulta: 21 enero 2020].
* 1 2 «No, your star sign has not been changed by Nasa: 13th 'sign' Ophiuchus has always existed» (en anglès). The National. [Consulta: 12 gener 2021].
* 1 2 «Old hoax resurfaces online about NASA adding 13th zodiac sign ‘Ophiuchus’» (en anglès). Fact Check, 22-07-2020. [Consulta: 12 gener 2021].
* ↑ Howard Chua-Eoan, Welcome to the Zodiac, Ophiuchus. But Who Are You? Arxivat 2013-01-23 a Wayback Machine., Time Magazine, 14 de Enero 2011; New zodiac sign Ophiuchus is an old hoax: Astrologers strike back, International Business Times, 15 de Enero 2011.
* ↑ Leo (1889): 8, 15.
* ↑ Leo (1913): 37.
* ↑ «Zodiac Signs Changed - Hoax or Reality?» (en anglès americà). Astrology Bay, 15-01-2011. [Consulta: 12 gener 2021].
* ↑ Molsey, John «[https://www.ips-planetarium.org/page/a_mosley1999 The Real, Real Constellations of the Zodiac an update of an earlier article in the Planetarian]». . International Planetarium Society, 1999 [Consulta: 12 enero 2021].
* ↑ Rogers, J. H. «Origins of the ancient constellations: I. The Mesopotamian traditions» (en anglès). Journal of the British Astronomical Association, 108, 1998, p. 27. ISSN: 0007-0297 [Consulta: 13 setembre 2020].
* ↑ «eSky: First Point of Aries». [Consulta: 16 gener 2021].
* ↑ «"Why is the vernal equinox called the "First Point of Aries" when the Sun is actually in Pisces on this date?" | Planetarium | University of Southern Maine». usm.maine.edu. [Consulta: 16 gener 2021].
* ↑ Rogers, J. H. «Origins of the ancient constellations: II. The Mediterranean traditions». Journal of the British Astronomical Association, 108, 2, pàg. 79-89 [Consulta: 13 enero 2021].
* ↑ Ernst (2005): 139.
* ↑ Tatum, J. B. «Ophiuchus and astrology». The Observatory, 115, 1995, pàg. 93 [Consulta: 13 enero 2021].
* ↑ «LacusCurtius • Allen's Star Names — Ophiuchus». penelope.uchicago.edu. [Consulta: 13 gener 2021].
* ↑ Schmidt, Steven. Astrology 14: Your New Sun Sign (en anglès). Pyramid Publications, 1970.
* ↑ Berg, Walter.. The thirteen signs of the zodiac. Thorsons, 1995. ISBN 0-7225-3254-7. OCLC 60295623.
* 1 2 «Walter Berg | Founder of 13-zodiac astrology, (13星座) and the world’s leading authority on this branch of learning». www.walterberg.co.uk. [Consulta: 12 gener 2021].
* ↑ «Sign of the times: Astrology story soars like a comet». Star Tribune. [Consulta: 12 gener 2021].
* ↑ lcbridge. «A New, Thirteenth Zodiac Sign?» (en anglès americà). The Bridge, 16-02-2011. [Consulta: 12 gener 2021].
* ↑ «Reabren debate sobre nuevo signo zodiacal» (en castellà). BBC News Mundo, 14-01-2011. [Consulta: 12 gener 2021].
* ↑ «Why did your zodiac sign change? We asked the astronomer who started it all» (en anglès americà). io9. Arxivat de l'original el 2021-01-14. [Consulta: 12 gener 2021].
* ↑ «Los signos del zodíaco no cambian ni Ofiuco entra en vigor» (en espanyol europeu). La Verdad, 14-01-2011. [Consulta: 12 gener 2021].
* ↑ «Polémica por inclusión de nuevo signo al zodiaco» (en anglès). La Razón | Noticias de Bolivia y el Mundo. [Consulta: 12 gener 2021].
* ↑ «No, la NASA no creó el signo del zodiaco número 13» (en castellà). CNN, 17-07-2020. [Consulta: 12 gener 2021].
* ↑ «You could now be a different star sign - This is why it has changed» (en anglès). The Northern Echo. [Consulta: 12 gener 2021].
* ↑ «Why your astrological sign is no longer what you think it is» (en anglès). 7NEWS.com.au, 16-07-2020. [Consulta: 5 febrer 2021].
* ↑ Conocimiento, Ventana al. «Ophiuchus, the 13th Sign of the Zodiac» (en anglès americà). OpenMind, 15-11-2018. [Consulta: 5 febrer 2021].

## Bibliografia

* Lehner, Ernst. Astrology and astronomy : a pictorial archive of signs and symbols (en anglès). Nova York: Dover Publications, 2005. ISBN 0-486-43981-X. OCLC 57142689.
* Leo, Alan. Esoteric Astrology: A Study in Human Nature (en anglès). Londres: N Fowler & Company, 1913.
* Leo, Alan. Astrology for all, to which is added a complete system of predictive astrology for advanced students (en anglès). Londres: N Fowler & Company, 1899.